cyanic-selkie/wikianc huggingface dataset:
המעגל (סרט)
המעגל (באנגלית: The Circle) הוא סרט קולנוע שיצא לאקרנים בשנת 2017. הסרט בוים על ידי ג׳יימס פונסולדט, ומבוסס על ספר המדע הבדיוני בעל אותו שם מאת דייב אגרס, שיצא לאור בשנת 2013 והיה לרב מכר. בסרט מככבים אמה ווטסון, טום הנקס וג'ון בויגה.
שפתות הקול
הגייה
בעת דיבור שפתות הקול משתתפות בהגייה של חלק מהעיצורים, עיצורים אלה נקראים עיצורים קוליים. העיצורים ששפתות הקול אינן משתתפות בהגייתם נקראים אטומים. בטבלה מצוינים העיצורים הקוליים, ולצדם העיצורים שנהגים באותו אופן אך ללא השתתפות מיתרי הקול.
מגפת הקורונה ביפן
2020
ב־2 במרץ סגרה ממשלת יפן את כל בתי הספר ברחבי המדינה עקב התפשטות מגפת הקורונה.
נוסף על שלושת החוקים המוזכרים, ממשלת יפן הזהירה מפני חמש סכנות נוספות: ארוחות ערב עם אלכוהול; שתייה ואכילה בקבוצות של יותר מארבעה סועדים; דיבור ללא מסכה בחללים סגורים; מגורים במעונות או בחללים משותפים אחרים; ושימוש בשירותים או בחדרי מלתחה.
בסוף אפריל, מומחים אמרו שצריך להגדיל את כמות הבדיקות אחרי עליה בשיעור החולים. הרשויות מצדן התעקשו שבדיקות מעולם לא היו חלק מהאסטרטגיה שלהן במאבק בקורונה, וכי הן הסתמכו במקום זאת על איתור מגעים של חולים ועל הכלה של התפרצויות נקודתיות.
נאסרה הגעה ממדינות מסוימות, שהיוו מוקדי הדבקה. בנמל התעופה בוצעו בדיקות לנכנסים.
ביולי, היפנים סבלו מהתפרצות נוספת. ב־1 באוגוסט נקבע שיא חדש עם אבחונם של 472 נדבקים חדשים בטוקיו. מדובר ביום השני ברציפות שמספר המאובחנים היומי בעיר עובר את ה־400. לכן הכריז מושל טוקיו, יוריקו קויקה, על מצב חירום בעיר. בממשלה היפנית החליטו כי לפי שעה אין צורך להכריז על מצב חירום בכל המדינה, אף על פי שהשיא במספר הנדבקים היומי נשבר גם בכמה ערים נוספות. ב־3 באוגוסט נשבר שיא הנדבקים היומי ביפן, כאשר אובחנו 1,998 נדבקים חדשים. מאז המספר ירד בהדרגה ומאז תחילת ספטמבר ביפן מאובחנים כ־500 נדבקים ביום.
אוגוסט וילהלם, נסיך פרוסיה (1722–1758)
אוגוסט וילהלם, נסיך פרוסיה (גרמנית: August Wilhelm von Preußen; 9 באוגוסט 1722 - 12 ביוני 1758), היה אחיו של פרידריך השני, מלך פרוסיה, ואביו של פרידריך וילהלם השני, מלך פרוסיה.
מידווד (ברוקלין)
שכונת מידווד היא חלק מהקהילה המחוזית 14 בברוקלין. היא מנוהלת על ידי המחוז ה-70 של משטרת ניו יורק. מבחינה פוליטית, מידווד מיוצגת על ידי מחוזות 44, 45 ו-48 במועצת העיר ניו יורק.
היסטוריה
מאוחר יותר הפכה השכונה לחלק מפלטבוש.
בשנות ה-80 וה-90, גל של יהודים אורתודוקסים עבר לאזור משכונת בורו פארק. כיום, בנוסף לקהילת האורתודוקסית-אשכנזית במקום, האזור מאכלס קהילה ספרדית.
גיורא חמיצר
ביוגרפיה
גיורא חמיצר, בנו של החידונאי והסופר דן חמיצר, נולד בתל אביב בשנת 1971. למד במגמת מוזיקה בתיכון אלון רמת השרון, ובצבא שירת ככתב ועורך במחלקת התרבות בגלי צה"ל. מיד עם שחרורו מצה"ל הצטרף לערוץ הילדים. בשנים 1994–2004 שהה בחו"ל, בעיקר בניו יורק. במהלך התקופה השלים את לימודיו האקדמיים והקים וניהל חברות סטארט אפ בתחום הניו מדיה. החל משנת 2005, חמיצר כותב תסריטים לטלוויזיה.
מבנה תכולת העבודה
תהליך העבודה על מבנה תכולת העבודה
במסמך תיאור תכולת העבודה נעזרים משום שהוא מכיל תיעוד של כלל תוצרי הפרויקט, מהם אפשר לגזור את המשימות שדרושות לביצועם.
אביגדור
ב-6 במאי 1951 שונה שם המושב, והוא נקרא על שם הפעיל הציוני סר אוסמונד דה-אביגדור גולדסמית (אנגלי, נשיא יק"א בין השנים 1934–1939) אשר תרם למושב את בית העם, ואשר בנו הנרי היה מפקד היחידה. פרנסת המושב על משקים חקלאיים (רפת, לולי הודים ותרנגולות וכן גידולי שדה ומכוורות דבורים) וכן מקצועות חופשיים מכל קצוות הקשת התעסוקתית.
אמנון דיק
ביוגרפיה
דיק הוא מבעלי קבוצת הרדיו האזורי הכוללת את רדיו FM99eco, "רדיו ללא הפסקה" 103FM, ורדיו צפון, הוא השותף הישראלי במירס (עם פטריק דרהי בעלי הוט) וכן בעל מניות ושותף בזכיינית בישראל של תאגיד הלוגיסטיקה הבינלאומי UPS.
תושב תל אביב, נשוי, אב לשתי בנות.
יצחק אייזיק ספרין
מספריו
כמו כן חיבר מספר ספרים בתורת הנגלה ובהלכה, והם:
מלחמת טורקיה–אתיופיה
רקע: מלחמת פורטוגל-טורקיה
הכיבוש העות'מאני של מצרים ב-1517 גרם לשתי האימפריות, הפורטוגזית והעות'מאנית להתנגש ביניהן לראשונה. הפורטוגזים, בראשותו של המושל אפונסו דה אלבוקרקי (Afonso de Albuquerque), החליטו לנסות לחסום את מעבר הסחורות ממזרח אסיה לאירופה דרך שטחי האימפריה העות'מאנית על ידי חסימת הכניסות לים סוף ולמפרץ הפרסי. הניסיון לחסום את מצר הורמוז ובכך לחסום את המפרץ הפרסי נכשל, למרות השליטה הפורטוגזית באוקיינוס ההודי.
מהפלישה עד מותו של יסחק
העות'מאנים, תחת פיקודו של אזדאמיר פאשה, פלשו תחילה לממלכת מדיר בהר שבצפונה של האימפריה האתיופית. הפולשים הצליחו לכבוש את ערי החוף מאסאווה וארקיקו, המשיכו לפנים הארץ, והצליחו לכבוש את עיר הבירה האזורית דאברווה, שם הקימו מוצב קדמי. כיבוש האזור גרם להפסקת היצוא מאתיופיה ולהכנסת נשק חם לאזור. על התושבים המקומיים שנכבשו הוטל מס גולגולת. הקיסרים האתיופים לא עמדו מול העות'מאנים מכיוון שצבא אתיופיה היה עסוק בקרבות בדרום אתיופיה נגד אמירות הרר והעומד בראשה נור אבן מוג'היד. עיקר הלחימה נגד העות'מאנים נפל על המלך המקומי בהר נגוס יסחק, שהשיג נשק חם ומרד כנגד העות'מאנים. מרד זה הצליח בהתחלה והעות'מאנים נסוגו חזרה לעיר מאסאווה, אך לאחר שהעות'מאנים התארגנו מחדש, הם הצליחו לדכא את המרד.
גאוגרפיה של יוון
פני הארץ של יוון היבשתית עשויים להסביר, בין השאר, את פיצולה ליחידות נפרדות: הארץ מבותרת לאורכה ולרוחבה בשרשרות הרים, ורק בעמקים שביניהן יכלו להיאחז שבטים שונים ולמצוא בה את מחייתם. תנאי השטח לא אפשרו אלא קיום קשרים רופפים בין אזור לאזור ובין שבט לשבט. גורם גאוגרפי חשוב נוסף הוא הים: חופי יוון מפורצים ביותר ואין מקום ביוון היבשתית המרוחק יותר מ-90 קילומטר מן הים. רוב הערים המשגשגות שכנו לחופי הים, ובהן הוקמו ציי מסחר ומלחמה. באמצעות הספינות קוימו עיקר הקשורים בין ערי יוון לבין עצמן, וביניהן לבין מאות האיים המבודדים הפזורים בים האגאי, בים התיכון ובשלוחותיו ובים השחור. הספנים היוונים סללו נתיבים לקדמת אסיה ופיתחו קשרים גם עם ארצות רחוקות יותר.
טטיאנה, נסיכת ליכטנשטיין
משפחתה
בזמנו היא נחשבה כמועמדת לנישואים לפליפה השישי, מלך ספרד אולם בסופו של דבר ב-5 ביוני 1999 היא נישאה בוואדוץ לפיליפ פון לאטורף (נולד בגראץ ב-25 במרץ 1968) יש להם שבעה ילדים:
נירנברג (כדורגל)
היסטוריה
בעקבות זכייתה של הקבוצה באליפות בעונת 1960/1961, הקבוצה שיחקה בפעם הראשונה במפעלים האירופאיים במסגרת גביע אירופה לאלופות בעונת 1961/1962. בסיבוב המוקדמות ניצחה את קבוצת דרומקונדרה מאירלנד. בשמינית הגמר ניצחה את קבוצת פנרבחצ'ה מטורקיה. ברבע הגמר הפסידה לקבוצת בנפיקה ליסבון מפורטוגל והודחה מהטורניר.
מנדי ג'רופי
קריירה מוזיקלית
בשנת תשע"ה (2015) הוציא לאור את תקליטו "היום הוא יבוא" . באלבום לחנים שלו ושל עקיבא המניק, רובי בנט, משה לאופר ועוד, בעיבודים מוזיקליים שם עמי כהן, משה לאופר, רובי בנט, משה רוט ועוד.
באדר תשע"ו (2016) הוציא את הספר "מרבים בשמחה" בו קיבץ 365 קטעים בנושא השמחה ע"פ תורת חסידות חב"ד.
רוברט מריל
קריירה
מריל המשיך להופיע גם בשידורי רדיו וטלוויזיה, במועדוני לילה וברסיטלים. הוא פרש מן המטרופוליטן בשנת 1976. כחזן, ניהל במשך שנים טקסי תפילה של ראש השנה ויום הכיפורים, רבים מהם במלונות רצועת הבורשט.
הפקולטה לחקלאות, מזון וסביבה ע"ש רוברט ה. סמית
מחקר ומסלולי לימוד
מתחם הפקולטה כולל מעונות סטודנטים הפזורים על פני 10 בנייני מגורים וכוללים כ-350 מיטות לסטודנטים רווקים. קיימות גם מספר דירות לסטודנטים נשואים.
מספר רוסבי
דוגמאות
התדירות האופיינית של סיבוב כדור הארץ היא מסדר גודל של.
עבור מספרי רוסבי בתחומי ביניים, Ro\sim1 הזרימה מתקבלת כתוצאה משילוב של חוק קוריוליס וההתמד. זרימה כזו נקראת זרימה סייקלוגאוסטרופית (cyclogeostrophic)
היינץ בונגארץ
היינץ בונגארץ (בגרמנית: Heinz Bongartz; 31 ביולי 1894, קרפלד – 5 במאי 1978, דרזדן) היה מנצח ומלחין גרמני.
תכנון מנגנונים אלגוריתמי
תכנון מנגנונים קלאסי
תכנון מנגנונים קלאסי הוא תחום בכלכלה המנתח מצבים כלכליים בהם גורם מעוניין להקצות משאבים בין שחקנים אסטרטגיים כך שתועלת החברתית תהיה מקסימלית. תחום זה נחקר שנים רבות ואף הגיע לתוצאות, אך במנותק מהשימוש המעשי, כלומר מהיכולת לממש למעשה את העקרונות במנגנונים קיימים. את האספקט הזה משלים תכנון המנגנונים האלגוריתמי
במבי (ספר)
שם הספר היה ההשראה לקביעת פרס במבי, פרס גרמני המוענק על ידי הוברט בורדה מדיה (Hubert Burda Media) על הצטיינות בתחומי אמצעי התקשורת והטלוויזיה.
עידו מרקוס
ביוגרפיה
כילד עסק בעיקר בצילום וקולאז' אך בהמשך עבר לרישום, ציור ומיצב.
פיוטר הגדול (סיירת מערכה)
היסטוריה
במארס 2010 נטלה חלק בניסויים לשייט ליעדים מרוחקים, בין האוקיינוס השקט לאוקיינוס האטלנטי והאוקיינוס ההודי.
עידו מרקוס
תערוכות יחיד
2018- ״האחרים״, גלריה יאיר, תל אביב.
ירידים
2020 - Parallel Vienna art fair
אוצרות
2015 - ״ארמון התרבות״ גלריה שער 3, חיפה.
2016 - "פנטזיה מבטון" גלריה זימאק, תל אביב.
2019-״מהומה״, מוזיאון קופפרמן, קיבוץ לוחמי הגטאות
סבסטיאן קו
קו הוא מגדולי האתלטים הבריטים בכל הזמנים. הוא האלוף האולימפי היחיד בהיסטוריה שזכה פעמיים ברציפות בריצת 1500 מטר, בעל ארבע מדליות אולימפיות (2 זהב ו-2 כסף), אלוף אירופה ושיאן עולם, קבע 11 שיאי עולם (8 באצטדיון ו-3 באולם) בריצות למרחקים בינוניים. שיאו בריצת 800 מטר, שנקבע ב-1981, הוא עדיין השיא הבריטי בריצה זו.
ביוגרפיה
באליפות אירופה באתלטיקה שנערכה בשטוטגרט, ב-1986, זכה קו במדליית זהב בריצת 800 מטר ובמדליית כסף בריצת 1,500 מטר ושיפר את שיאו האישי. בהחלטה שנויה במחלוקת, הוחלט לא לצרפו למשלחת הבריטית לאולימפיאדת סיאול (1988), והאפשרות לשחזר את הישגיו בשלישית נמנעה ממנו. הדבר הגיע לכדי כך שאף נשיא הוועד האולימפי הבינלאומי דאז, חואן אנטוניו סמראנש, ניסה להתערב, אך ללא הועיל. היה זה אקורד הסיום של הקריירה הספורטיבית של קו.
לאחר הפרישה
ב-2007 מונה קו לתפקיד סגן נשיא התאחדות האתלטיקה הבינלאומית. הוא שב ונבחר לתפקיד ב-2011.
סמואל דניאל
סמואל דניאל (1561–1619) היה משורר, מחזאי והיסטוריון אנגלי.
טריטוריה
מושג הטריטוריה - והקנאות לה - קיים בכל תרבויות האדם.
מרגרט בראון
נישואים וגירושים
אחרי שחזרה לדנבר המשיכה בראון בעבודתה הקהילתית. היא אספה כסף לבניית הקתדרלה הקתולית בעיר, עזרה לנוער במצוקה והשתתפה בהקמתו של בית הדין לעבריינים צעירים הראשון בארצות הברית. בראון עמדה בקשר עם פעילות פמיניסטיות בכל רחבי ארצות הברית ועזרה לאיגודי הפועלים במאבקם על תנאי עבודה ועל שכר הולם. ב-1909 וב-1914 ניסתה בראון להיבחר לסנאט ולקונגרס אך לא הצליחה.
ב-1899 עבר ג'.ג'. שבץ והחליט לעבור לקליפורניה, שם מזג האוויר נוח יותר מאשר בדנבר. מרגרט טיילה ברחבי העולם באותן שנים, ובני הזוג כמעט ולא התראו. הם התגרשו רשמית בשנת 1909. האחוזה בדנבר נשארה בבעלותה.
מרגרט בראון וה"טיטניק"
אסון הטיטניק הפך את מרגרט בראון לדמות מוכרת בכל רחבי ארצות הברית. היא המשיכה לעסוק בנושאים שהאמינה בהם: זכויות עובדים ונשים, השכלה לבני נוער ושימור אתרים היסטוריים. בהמשך חייה נאלצה לעבור עוד שני אסונות ימיים ולהינצל משרפה במלון שבו התאכסנה.
דמיטרי גורדון
פלילים
ב-21 במרץ 2022, ועדת החקירות של רוסיה פתחה תיק פלילי נגד דמיטרי גורדון בגין קריאות לתקוף אנשי צבא רוסים ולפתוח במלחמה נגד רוסיה באמצעות שימוש בנשק גרעיני.
מנדוסה (פירושונים)
אישים:
Entre a Mi Mundo
סינגלים
מתוך האלבום יצאו 4 סינגלים "Como la Flor", "La Carcacha", "", ו-"Ámame" אשר זכו להצלחה רבה וביססו את הקריירה של הזמרת. הסינגל הראשון הגיע למקום ה-6 במצעד השירים הלטינים של בילבורד והגיע למעמד של תשע פלטינות לטיניות בארצות הברית (בדומה למעמד הילהום הלטיני ניתן גם מעמדות פלטינה, זהב וכסף לטיניות לאמנים לטינים בארצות הברית על מכירות של שירים ואלבומים).ובעיני רבים נחשב גם לשיר שהאיץ את ההצלחה שלה במקסיקו ולימים גם הפך לשיר המזוהה ביותר איתה ולאחר מותה השיר זכה לפופולריות מחודשת. הסינגל השני מהאלבום גם זכה להצלחה כאשר הגיע למעמד של שלוש פלטינות לטיניות. שני הסינגלים האחרים זכו להצלחה פחותה. האלבום זכה בפרס אלבום השנה להרכב בטקס פרסי מוזיקת הטחאנו בגם בפרס האלבום המקסיקני האזורי הטוב ביותר בטקס פרסי "Lo Nuestro".
גשר הרכבת מעל נחל יתלה
הגשר בוצע בין השנים 2013–2014 על ידי חברת שפיר-הנדסה, בשיטת היציקה המאוזנת כשכל צד נתמך על ניצב אחד בלבד.
ברנדה אסניקר
קריירה מוזיקלית
בשנת 2011 החלה להקליט ולהפיק תקליטים. הסינגל הראשון שפורסם נקרא "Tus Juegos" ("המשחקים שלך"). פרסמה קאבר של הזמרת הבריטית איימי ווינהאוס, "You Know I'm No Good", מתוך יראת כבוד לזמרת הבריטית המנוחה. הקליטה קאבר של הזמרת אלישה קיז, "If ain't got you" ("אם אין לי אותך").
חיים אישיים
מ-2013 החלה להיות אסניקר בזוגיות עם איש העסקים הקולומביאני אלחנדרו דה אנגולו, אותו הכירה בקולומביה בצילומי הטלנובלה "Cumbia Ninja". ב-2017 נישאו השניים.
דויד בילנקה
דויד בּילֶנקָה (נולד ב-3 באפריל 1979) הוא שחקן ישראלי.
ביוגרפיה
במסגרת סדנאות הבמה למד סדנאות תיאטרון ותנועה בהנחיית כריסטוף מארשנד (צרפת), אוהד נהרין ואילן רונן.
חבר קבוע ב-אקטור סטודיו - מעבדת משחק בהנחיית אמנון מסקין ועודד קוטלר.
נקודת לאקאטניק
מקור השם
השם אומץ רשמית ב-12 באוגוסט 2008.
דויד בילנקה
בתיאטרון
בתיאטרון תמונע: ב-2004 גילם את חיים - הלום קרב ממלחמת יום הכיפורים, מכור לסמים הנמצא שנים ברחוב - בהצגה "הומלסים" מאת איציק ויינגרטן שביימה נולה צ'לטון.
הצגות ילדים
החל משנת 2021 משחק בהצגה "עוץ לי גוץ לי" בתיאטרון הקאמרי שכתב אברהם שלונסקי, וביים ארז שפריר בתפקיד האישון.
בקולנוע ובטלוויזיה
ב-2005 גילם שוטר בסדרת הטלוויזיה "בוא נתערב" - סדרת דרמה קומית להקניית אמנות השיחה בעברית-ישראלית שכתב אפרים סידון וביים ישעיהו פורסטנברג. באותה שנה השתתף בתוכנית המערכונים לפורים "לחנוק את העיזה" שכתב וביים נדב בן סימון ושודרה בערוץ 10 ב-2006 גילם תפקיד אורח בסדרת הטלוויזיה "החברים של נאור" שכתב וביים נאור ציון בערוץ 10; וגילם תפקיד אורח בסדרת הטלוויזיה שיצרה מיכל ליבדינסקי "בשורות טובות" ששודרה בערוץ 2. ב-2009 שיחק והשתתף בכתיבת התסריט בסרט הקצר "להציל את תקווה" שכתבה וביימה אלה פוליצר. הסרט השתתף בפסטיבל הקולנוע ירושלים 2009.
אולימפיאדת לונדון (1908)
שחייה
100 שחיינים מ-14 מדינות, השתתפו בתחרויות השחייה.
חיים דוד ברנהרד
תולדותיו
לאחר כיבושי נפולאון בונפרטה וייסוד הדוכסות של ורשה מונה ברנהרד לרופאו של הגנרל יוזף זאיונצ’יק שם וכרופא הראשי של המחוזות המערביים של הדוכסות. הוא עמד שם בקשר עם שר הצבא יוזף פוניאטובסקי ועם אדם צ'רטוריסקי. שימש כפרופסור לרפואה באוניברסיטת ורשה, המעמד הרם ביותר באקדמיה שיכול היה להגיע אליו יהודי בימים ההם בפולין. ברנהרד השתייך לחוג היהודים המתבוללים, אשר ייסדו בתי-ספר שבהם למדו בפולנית. מסופר כי רבי דוד מלעלוב החזירו בתשובה, בעצה אחת עם החוזה מלובלין והיהודי הקדוש והשניים הפכו לידידים קרובים. אגדות רבות מתארות תהליך זה.
דוויצ'ון באלי
מפעלותיו
תחילה הועסק דוויצ'ון במשרד עורכי הדין של דודו, שלמד משפטים בלייפציג, אך במהרה התמנה לגזבר מחסני המלח הממוקמים בנמלי הדנובה. בשנת 1829 הוא הציל מהרס מלאים גדולים של מזון ותחמושת שצברו הרוסים בזימניצ'ה, במהלך מלחמתם באימפריה העות'מאנית. כהכרת תודה, הצאר ניקולאי הראשון העניק לו את אות מסדר אנה הקדושה, שנמסר לו אישית מידו של גנרל פאבל קיסליוב, המושל הרוסי של ארצות רומניה באותה תקופה. הוענקה לו פריבילגיה לסחור בצורה חופשית עם האימפריה הרוסית, אך לא ניצל אותה.
מיכל רוזין
ביוגרפיה
רוזין היא דוקטורנטית ללימודי מגדר באוניברסיטת בר-אילן, לאחר שסיימה תואר ראשון ושני בהצטיינות בחוג למדעי המדינה ותקשורת פוליטית באוניברסיטת תל אביב.
אפל ויז'ן פרו
אפל ויז'ן פרו (באנגלית: Apple Vision Pro) הוא מחשב מרחבי המשלב בצורה חלקה תוכן דיגיטלי עם העולם הפיזי, תוך שהוא מאפשר למשתמשים להישאר נוכחים ומחוברים לאחרים. המכשיר מיוצר על ידי חברת אפל ומעוצב כמשקפי מציאות מעורבת. המוצר הוצג לראשונה ב-5 ביוני 2023, בכנס המפתחים העולמי של אפל לשנת 2023, ויהיה זמין לרכישה החל מתחילת 2024. זהו המוצר הראשון שעתיד לצאת כחלק מסדרת המוצרים אפל ויז'ן מבית החברה, הראשונה מאז סדרת השעונים החכמים אפל ווטש ששיווקה החל ב-2015.
שפות כושיות
השפות הכושיות (באנגלית: Cushitic) הן ענף במשפחת-העל האפרו-אסיאתית (שבעבר נקראה "שמיות-חמיות"). השם "כושיות" הוטבע על שמו של כוש בן חם בן נח המקראי. הכינוי מתבסס על המיון בספר בראשית של העמים השונים בין בניו של נח, שעל פי סיפור המבול, האנושות כולה היא מצאצאיו:
ג'ימי ויקו
2013
באליפות אירופה באולם שנערכה בחודש מרץ בשוודיה, זכה ויקו במדליית זהב בריצת 60 מטר בשיא אישי חדש של 6.48 שניות, והקדים את ג'יימס דסאולו הבריטי שקבע תוצאה זהה לזו של ויקו, ואת מייקל טומי האיטלקי (6.52 שניות). באליפות צרפת שנערכה ביולי, ויקו זכה במדליית זהב בריצת 100 מטר לאחר שירד לראשונה מגבול 10 השניות וקבע תוצאה של 9.95 שניות.
שיאן אירופה
באליפות העולם שנערכה בחודש אוגוסט בבייג'ינג, סיים במקום השמיני בריצת 100 מטר לאחר שקבע תוצאה של 10.00 שניות, ובמקום החמישי בריצת 4X100 מטר, לאחר שקבע יחד עם נבחרתו תוצאה של 38.23 שניות.
2016
באולימפיאדת ריו דה ז'ניירו (2016), סיים ויקו בגמר ה100 מטר במקום השביעי לאחר שקבע תוצאה של 10.04 שניות.
אינסה ארמנד
ביוגרפיה
אינסה ארמנד התעניינה בספרות מהפכנית ובשנת 1904 היא התקבלה כחברה במפלגת הפועלים הסוציאל-דמוקרטית הרוסית. בעקבות השתתפותה במהפכת 1905 היא נשלחה לגלות למחוז ארכנגלסק. בשנת 1908 היא נמלטה תחילה לסנקט פטרבורג ואחר כך לשווייץ. בהיותה בשווייץ בעלה נפטר משחפת. ארמנד עברה לבריסל ולמדה כלכלה באוניברסיטה מקומית.
לאחר מהפכת אוקטובר ארמנד כהנה בתפקידים שונים בממסד הסובייטי במוסקבה והתגוררה בקרמלין בו שוכנו ראשי הממשל. בשנת 1920 ארמנד ארגנה וועידה נשים קומוניסטית בינלאומית במוסקבה.
ארמון פוטאלה
הארמון האדום
הארמון האדום או ה"פוטרנג מרפו", המכונה בשם זה משום שקירותיו צבועים בצבע שני, הוא החלק בארמון פוטאלה המוקדש לחלוטין ללימודים ותפילות בודהיסטיים. הארמון הוא מערך מורכב של אולמות שונים רבים במספר קומות, שביניהם מחברים גלריות קטנות ופרוזדורים מתפתלים. הוא כולל את הסטופות הקדושות המוזהבות (הקברים של שמונה דלאי לאמה), אולמות ההתכנסות של הנזירים, מקדשים ואולמות תפילה רבים, והספריות המכילות כתבי יד בודהיסטים (הקנגיור ב-108 כרכים והטנגיור ב-225).
טטיאנה קנליס אולייר
קריירת משחק ברומניה
קנליס אולייר למדה באקדמיה לקולנוע ותיאטרון בבוקרשט בין השנים 1971–1974. בעודה סטודנטית שיחקה בתיאטרון ה"אודיאון" תפקיד ראשי בהצגה "כוס המים" מאת המחזאי אז'ן סקריב. באקדמיה, למדה אצל המורה הידועה בקשיחותה ובכישרונה - סנדה מנו, בתו של אחד השחקנים הגדולים ברומניה.
שלמה זלמן הבלין (ראש ישיבה)
תולדותיו
הבלין נולד ברוסיה לאליעזר ורחל הבלין (האוולין). מחסידי האדמו"ר הרש"ב ולמד בישיבתו בליובאוויטש. בראשית המאה ה-20 עמד בראש ישיבת חב"ד בהרדזישצ'ה. בתחילת שנת תרע"ב (1911) עלה לארץ ישראל בשליחות רבו בראש קבוצת בחורים כדי לייסד את ישיבת תורת אמת בחברון, לצד הרב יצחק חן שעלה אף הוא באותה שנה לחברון. בתחילה התקיימו הלימודים במבנה ששימש את ישיבת "מגן אבות חברון", שהוקמה על ידי חסידי חב"ד תושבי חברון. כעבור זמן עברה הישיבה ל"בית רומנו" בעיר. עם קבוצת הבחורים נמנו הרב אלתר שימחוביץ, לימים חתנו של הרב הבלין, והרב יחזקאל פייגין, לימים מזכירו של הרבי הריי"צ. הלימודים נמשכו במשך כשלוש שנים, עד פרוץ מלחמת העולם הראשונה, בשנת תרע"ד (1914), אז גירשו השלטונות העות'מאניים את תלמידי הישיבה לרוסיה.
פארק שיידס
פארק שיידס (צללים בעברית) הוא פארק במחוז מונטגומרי שבמדינת אינדיאנה שבארצות הברית. הוא נמצא 76 ק"מ צפון-צפון מערבית לעיר אינדיאנפוליס.
קטע אמצעים
קטע אמצעים (midsegment) במשולש הוא קו המחבר את נקודות האמצע של שתי צלעות. קטע האמצעים מקביל בהכרח לצלע השלישית ושווה למחציתה. אותה הגדרה חלה גם בטרפז, בו קטע האמצעים מחבר את אמצעי השוקיים, והוא מקביל לשני הבסיסים, אך כאן שווה למחצית סכום בסיסי הטרפז.
ממשלת הרפובליקה האוטונומית של אבחזיה
הממשלה דה יורה של אבחזיה, אשר נקראה בעבר מועצת השרים של אבחזיה, נסוגה מאבחזיה, לאחר שכוחות בדלניים של אבחזים, בגיבוי רוסי כפי הנראה, יחד עם בעלות בריתם, שכללה את הקונפדרציה של אנשי הקווקז ההרריים, השתלטו על הנפה שבתחומה שוכנת הבירה סוחומי, ב-27 בספטמבר 1993, לאחר מאבק מר, והובילו להרג המוני של אנשים שמוצאם האתני גאורגי. כמו כן, מספר מספר חברים של הממשלה האבחזית, כולל היושב ראש ז'יולי שרטאווה, הוצאו להורג על ידי מורדים. מועצת השרים העתיקה את מקום מושבה לבירה טביליסי ומשמשת שם כממשלה דה יורה של אבחזיה מזה 13 שנה. במהלך תקופה זו, הממשלה האבחזית בגלות, בהנהגת תמז נדראישווילי, היו מעורבים, במידת מה, במחלוקות פנימיות ולא השתתפו באופן פעיל בפוליטיקה של אבחזיה עד להיבחרו של יושב ראש חדש, איראקלי אלאסניה, שמונה על ידי הנשיא, מיכאיל סאקשווילי, שהיה עד אז השליח שלו לשיחות השלום עם אבחזיה.
יוז'ף היווש
קורות חייו
יוז'ף הירשל נולד במשפחה יהודית כבנם של סלמון הירשל ושל לרוזליה בויניצר (1818–1890). את לימודיו התיכוניים סיים בעיר הולדתו ובשופרון, ולאחר מכן למד משפטים באוניברסיטת בודפשט (היום שמה אוניברסיטת אטווש לוראנד). בשנת 1872, הוא קיבל דיפלומה של עורך דין ועסק בעריכת דין במשך עשרים וחמש שנים. משנת 1879, היה חבר ב"וועדת הרשות המחוקקת של בירת הונגריה" (חבר מועצת העיר), הוא עשה רבות כדי לשפר ולחדש את מערכת התנועה והתחבורה של העיר. בשנת 1891, יחד עם מור באלאז' (במקור משה כהן), הקים את "הרכבת החשמלית העירונית של בודפשט" (BVVVT). לאחר מותו של מור באלאז', בחרו בספטמבר 1897 מקבלי ההחלטות לגבי פיתוח רכבות העיר, פה אחד, את היווש כמנהל הכללי החדש של החברה. הוא כיהן כסגן נשיא החברה מדצמבר 1907, ומבחירתו ב-20 בדצמבר 1908, כיהן כנשיא החברה ויושב ראש הדירקטוריון שלה עד מותו. הוא היה גם ראש הרכבת התת-קרקעית (מטרו), של הרכבת הקלה המקומית של בודפשט-סנטלרינץ ונשיא "חברת החשמל סימנס-שוקרט ההונגרית". בשנת 1895, כהוקרה על זכויותיו בתחום פעילותו בעניינים הציבוריים קיבל את התואר "חבר מועצה מלכותי", ובשנת 1897 הוענק לו תואר האצולה ההונגרי עם זכות לקידומת לשמו "בוטפאי" (כמו "von" הגרמני. בשנת 1904 קיבל את התואר "חבר מועצת חצר המלך". הוא היה חבר ומנהיג העיר והמייסד והמאסטר הגדול של תא "פאטריה" של הבונים החופשיים.
מוזיאון יעקב אגם
מוזיאון יעקב אגם הוא מוזיאון בעיר ראשון לציון אשר מוקדש כולו לעבודות האמנות הקינטית של יעקב אגם.
ברסטו
ברסטו (באנגלית: Barstow) היא עיר במחוז סן ברנרדינו שבמדינת קליפורניה, ארצות הברית. לפי מפקד האוכלוסין העירוני שנערך בשנת 2007 חיו בעיר 24,600 תושבים. ברסטו היא מרכז תחבורתי חשוב בדרום-מזרח מדינת קליפורניה, אזור הנקרא אימפריית המטרופולין הפנימי המתפרס על שטח מחוזות סן ברנרדינו ואימפריאל. כבישים חשובים כמו: כביש 66 הידוע, כביש בין-מדינתי 40 החוצה את ארצות הברית ממערב למזרח וכביש בין-מדינתי 15 המוביל למדינת נבדה עוברים דרך העיר. בעיר נמצאת גם תחנת מיון רכבות גדולה, אחת הגדולות בדרום קליפורניה השייכת לחברת הרכבת BNSF. בעיר עוברות רכבות של יוניון פסיפיק בדרכן מלוס אנג'לס לסולט לייק סיטי, יוטה ומסילה של BNSF בדרכה לשיקגו.
אחוז גבוה מתושבי העיר הם אנשי צבא וזאת משום שסביב העיר ישנם מספר בסיסי צבא גדולים כגון בסיס של חיל הנחתים.
אנהידריודון
אנהידריודון (שם מדעי: Enhydriodon) הוא סוג נכחד של לוטרה ענקית אשר חיה באזור אתיופיה של ימינו בתקופת הפליוקן, לפני 4–5 מיליון שנה. לוטרה זו הייתה ככל הנראה הגדולה שבין הסמוריים מעולם. מאובניה נתגלו ב-1868 והכילו רק את הגולגולת, שהייתה רחבה והזכירה גולגולת של לוטרות מודרניות. עם זאת, בממדיה הייתה הלוטרה גדולה יותר והגיעה לאורך של שני מטרים ולמשקל 100–200 ק"ג, ההופך אותה לגדולה שבכל הסמוריים מעולם.
טוני אלן (כדורסלן)
אנתוני "טוני" אלן (באנגלית: Anthony "Tony" Allen; נולד ב-11 בינואר 1982 בשיקגו שבאילינוי) הוא כדורסלן עבר אמריקאי, ששיחק בעמדות הקלע והסמול פורוורד. נחשב בשיאו לאחד משחקני ההגנה הטובים ביותר בליגת ה-NBA.
יקנת הכף
אורכה של היקנה 15-18 ס"מ ומשקלה עד 40 גרם בממוצע. היא בעלת נוצות חומות-אדמדמות עם חזה לבן וכרבולת אדומה מעל המקור. היא שוכנת בביצות, נהרות ואף בקרבת החוף. רגליה הגדולות עוזרות לה ללכת על צמחייה צפה. מקורה שחור ודק. מותאם לאופן ההזנה שלה, חטיפת פיסות מזון מהמים וכן יצורים קטנים כמו חרקים, ראשנים ודגיגים.
כנף (תעופה)
חד כנפיים
עלייה משמעותית בביצועי מנועי הבוכנה הביאו את כלי הטיס לטווח המהירויות העבר־קוליות בהם הם החלו לחוות תופעות דחיסות שהיו מסוכנות למטוסים ישרי הכנף של אותה התקופה עם תופעות כגון חוסר תגובה של הגאים בגלל גלי הלם הפוגעים בהגאים ומורידים את הלחץ עליהם.
כנף משוכה
כנף משוכה פותחה כתגובה לבעיות של כנפיים ישרות. כנף משוכה מאפשרת דחייה של הופעת תופעות זרימה דחיסה, כלומר דחיית המאך הקריטי, ועל ידי כך הגדלתו בכלי הטיס קרוב יותר למהירות הקול. זה אפשר ייצור כלי טיס שיכלו לעבור ולתפקד בטווח המהירויות העל־קוליות.
מרכיבי מבנה כנף
הכנף היא המבנה המשמעותי במטוס המחזיק את כל משקל כלי הטיס וכן בהרבה מקרים מחזיק את מרבית הדלק של המטוס ולכן דורש חיזוק בצורה של תמיכה מבנית. במטוסים מוקדמים ומטוסים קלים מבנה הכנפיים עצמן דרשו תמיכה על ידי קורות חיצוניות. כנף בעלת תמיכה חיצונית נקראת כנף סמוכה. אף על פי שזהו פתרון פשוט לכנפיים קלות ודקות, כנפיים סמוכות גורמות להרבה גרר ולכן מגבילות את ביצועי כלי הטיס. מרבית עיצובי הכנפיים המודרניים כוללים את כל התמיכה המבנית בתוכם, כנף כזאת נקראת כנף שלוחה. לרוחב הכנף מותקנות קורות רוחביות. ולאורך פרופיל הכנף מותקנות צלעות. בכנפיים ישרות ומשוכות לרוב יהיו שתי קורות רוחביות ומספר רב של צלעות.
תיבת פיתול
בכנף בעלת שתי קורות רוחביות שתי הקורות יתחמו את הצלעות מה שיהווה את תיבת פיתול. צורה זאת של צלעות כנף תומכת במבנה הכנף ומקשרת בין הקורה הרוחבית של הכנף למעטה. תיבת הפיתול עוזרת לשמור על צורת פרופיל הכנף על ידי מניעת פיתולה. בפועל כנפיים מתפתלות לאורכן בין הצלעות, במיוחד בכנפיים ארוכות ודקות, אבל זה מתוכנן לא להשפיע משמעותית על תפעול המטוס. תיבות פיתול כוללות לרוב חיזוק מבני בצורת מוטות מקשיחים. האופן בו תיבת הפיתול מתחברת למעטה משתנה ממטוס למטוס ומחומר מבנה אחד למשנהו. לרוב בשל הימצאות תיבת הפיתול שפת ההתקפה והזרימה לא נושאות בנטל מבני, מה שמאפשר פישוט מבנה והתקנת משטחים נעים באזורים אלו. תיבות פיתול לרוב כוללות חורים או חריצים באזורים שבין שתי הקורות הרוחביות באזורים בהם אין עומס מבני, זה מקטין את משקל התיבה ומאפשר ניתוב צינורות דלק, חיווט, רכיבי היגוי וכדומה.
מעטה חיצוני
המעטה החיצוני הוא חשוב ביותר למבנה הכנף, הן מכיוון שהמעטה החיצוני הוא זה שעליו נעה זרימת האוויר היוצרת את העילוי והן מכיוון שהוא לרוב נושא בחלק מהעומס המבני על גבי הכנף. כמות העומס שהמעטה החיצוני נושא תלוי בסוג ומבנה הכנף ולרוב מתבצע על ידי מתיחות המעטה החיצוני. לעיתים, בין תיבות הפיתול ועל גבי המעטה החיצוני של הכנף יעשה שימוש באורכנים בדומה למבנה אחוד-למחצה של גוף המטוס.
מאזנות – שליטה בגלגול
במטוסי נוסעים בעלי כנפיים עם יחס ממדים גדול במהירות גבוהה המאזנות בקצוות הכנפיים יפעילו כוח עודף ויפתלו את הכנפיים ברמה לא רצוייה ולכן לרוב במצבים אלה משתמשים במאזנות מהירות גבוה המותקנות בערך באמצע הכנף, לרוב בין משטחי המדפים. לעיתים מחבלים ממלאים תפקיד זה או עוזרים בו, כאשר רק מחבל אחד עולה על גבי הכנף שאמורה לרדת מטה. במטוסי קרב הגאי גובה לעיתים מסייעים בגלגול על ידי תנועה הפרשית שלהם.
מאזדה 626
דור שישי (1997–2005)
הדור השישי של ה-626 הוצג בשנת 1997 בדגמי: סדאן, האצ'בק וסטיישן. הוא כלל מנוע 4 צילינדרים בנפח 1,991 סמ"ק המפיק 120 כוחות סוס.
אבקת כביסה
היסטוריה
מימי קדם הבינו כי תוספים שונים יכולים להקל על פעולת הכיבוס עם מים. האיטלקים השתמשו בתערובת של גופרית ומים עם פחם כדי לנקות את בגדיהם. המצרים הוסיפו אפר וסיליקטים כדי לרכך את המים. ומאוחר יותר סבונים שהיו הדטרגנטים הראשונים. השפעת חומרי הניקוי על משטחים סינתטיים מסוימים נבדקה בשנת 1917 בגרמניה. בעקבות מחסור בסבון במהלך מלחמת העולם הראשונה בשנות ה-30 פותחו שימושים מסחריים בכהלים שומניים שעיקר השימוש בהם נעשה עד לאחר מלחמת העולם השנייה.
בראשית המאה ה-20 השימוש באנזימים הוכנס לעולם אבקות הכביסה על ידי אוטו רוהם (Otto Rohm), אך רק בשלהי המאה עם הגדלת הזמינות של אנזימים חיידקיים החזקים מספיק מבחינה תרמית (כגון אלו המיוצרים על ידי החיידק Bacillus subtilis), הטכנולוגיה הזו הפכה לזרם המרכזי.
סינסמיליה
שם הלהקה הוא אזכור לסינסמילה, צמח קנאביס נקבי ולא מופרה וחסר זרעים, וכן שמו של אלבום הלהקה "Black Uhuru". האלבום הראשון של הלהקה זכה להצלחה רבה, ובמיוחד הלהיט "Tout le bonheur du monde".
פרשת האונס הקבוצתי בדלהי
בעקבות האונס חלה ירידה ניכרת בתיירות להודו, ומספר מדינות אף פרסמו אזהרת מסע.
קולו-קולו
מועדון חברה וספורט קולו-קולו (בספרדית: Club Social y Deportivo Colo-Colo) הוא מועדון כדורגל צ'יליאני מפורסם מהעיר סנטיאגו. המועדון נוסד בשנת 1925 והצטרף לליגת העל הצ'יליאנית כשנוסדה ב-1930, ומשחק בה עד היום. קולו-קולו הוא המועדון המצליח ביותר בכדורגל הצ'יליאני עם 31 אליפויות, ביניהן 4 אליפויות רצופות בעונות האפרטורה וקלאוסורה של 2006 ו-2007. הדרבי בין שתי הקבוצות הפופולריות ביותר במדינה, קולו-קולו ואוניברסידד דה צ'ילה, נחשב ל"קלאסיקו הצ'יליאני".
הפרוטקטורט של הסאר
משאל העם
ב-13 בינואר 1935, משאל עם שהתקיים בשטח בתום 15 השנים, הביא לכך ש-90.7% מהמצביעים הצביעו בעד חזרה לגרמניה, ו-0.4% הצביעו בעד איחוד עם צרפת. אחרים (8.9%) העדיפו את האפשרות השלישית של המשך ממשלת הכיבוש הבריטית-צרפתית. לאחר תסיסה פוליטית ותמרון של הקנצלר אדולף היטלר לאיחוד המחודש של חבל הסאר עם הרייך הגרמני (Rückgliederung des Saarlandes) הוא אוגד מחדש בשנת 1935. שטחו לא חולק מחדש בין מחוז הריין הפרוסי והפפאלץ הבווארי, אלא אוחד עם האחרון בתור הגאו של סאר-פפאלץ (Saarpfalz). ב-1942 שונה שמו ל-Westmark (הגבול המערבי), מכיוון שתוכנן להרחיב אותו כל שיכלול חלקים מלורן הצרפתית הכבושה בידי הגרמנים, מהלך אשר בסופו של דבר לא יצא לפועל.
קולו-קולו
מידע
המועדון מחזיק בנוסף לקבוצת הכדורגל הראשית גם בקבוצת מילואים, קבוצת כדורגל נשים, קבוצת כדורסל וקבוצת מרוצי גלגיליות.
הפרוטקטורט של הסאר
לאחר מלחמת העולם השנייה
תחת השלטון הצרפתי, נאסר על מפלגות פרו-גרמניות בתחילה להתמודד בבחירות. תמיכה רבה ניתנה ל, תנועה פרנקופילית שהוקמה על ידי גולי הסאר בפריז בתחילת 1945, כאשר רבים מהגולים חזרו לאחר המלחמה. עם זאת, בבחירות הכלליות של דצמבר 1952, 24% מהמצביעים הצביעו בפתקים ריקים לתמיכה במפלגות פרו-גרמניות אסורות (בעוד הרוב עדיין הצביע לאחת המפלגות החוקיות שרצו שחבל הסאר יישאר אוטונומי).
משאל עם והפיכה למדינת מערב גרמניה
בהסכמי פריז מ-23 באוקטובר 1954, צרפת הציעה להקים "זארלנד" עצמאית בחסות האיחוד האירופי המערבי (WEU), אך משאל עם שנערך ב-23 באוקטובר 1955 דחה תוכנית זו ב-67.7% לעומת 32.3% מתוך 96.5% אחוז הצבעה: 423,434 נגד, 201,975 בעד) למרות התמיכה הציבורית של קנצלר מערב גרמניה קונראד אדנאואר בתוכנית. דחיית התוכנית על ידי תושבי הסאר התפרשה כתמיכה בהצטרפות הסאר לרפובליקה הפדרלית של גרמניה. ב-27 באוקטובר 1956 קבעה אמנת הסאר כי יש לאפשר לזארלנד להפוך למדינה של גרמניה המערבית, כפי שנקבע בחוקה שלה, וכך עשתה זארלנד ב-1 בינואר 1957. מערב גרמניה הסכימה לתקשור של המוזל. זה הפחית את עלויות ההובלה הצרפתיות בתעשיית הפלדה של לורן. מערב גרמניה הסכימה גם להוראת צרפתית כשפה זרה ראשונה בבתי ספר בחבל הסאר; למרות שכבר אינו מחייב, ההסכם עדיין קיים בעיקרו.
שרים-נשיאים
הבחירות הראשונות לפרלמנט של הפרוטקטורט של הסאר נערכו ב-5 באוקטובר 1947, כאשר ארבע מפלגות הורשו להתמודד, (CVP), המפלגה הסוציאל-דמוקרטית של חבל הסאר (SPS),  (DPS) ו (KPS). הלנדטאג הראשון העביר את החוק הקובע את החוקה של חבל הסאר ב-15 בדצמבר 1947. המפלגה המצליחה ביותר, ה-CVP תחת יוהנס הופמן, הקימה את הממשלה הראשונה עם ה-SPS.
מיתוך
ריסוס קר
טכנולוגיית מתכת הניתנת לריסוס קר היא תהליך מתכתי שמיישם בצורה חלקה מתכת ניתנת לריסוס קר עם דבקים כמעט על כל משטח. התערובת מורכבת משני רכיבים חומר מלכד על בסיס מים ואבקת מתכת או משלושה מרכיבים שונים: אבקת מתכת, מלכד וחומר מקשיח. תערובת החומרים מרוססת על המשטח בטמפרטורת החדר. הפרמטרים בתהליך הריסוס יקבעו את עובי השכבה, אשר בדרך כלל תהיה בין 80 ל-150 מיקרון.
פוליארכיה
הכלכלן האוסטרי ג'וזף שומפטר, הוא שהגה, בשנות ה-40 את רעיון "הדמוקרטיה המינימלית", שאינה כלי לביטוי רצון העם כפשוטו, אלא תחרות בין אליטות על קולות, שבה מספקות בחירות לא תכופות צורה של שליטה של העם באליטות המתחרות ביניהן. ובמילותיו, הדמוקרטיה היא אך "ההסדר המוסדי ההוא להגעה להכרעות פוליטיות שבו היחידים רוכשים את הכוח להכריע באמצעות מאבק על קולותיו של העם".
קרן מרגלית
ביוגרפיה
מרגלית נולדה בירושלים. היא בתם של העיתונאי דן מרגלית ואליאורה לוצ'י מרגלית. אחותה של שירה מרגלית, לשעבר המשנה למנכ"ל זכיינית ערוץ 2 "רשת". היא בוגרת בית הספר סם שפיגל לקולנוע ולטלוויזיה, שם ביימה את "ילד על הכיפאק" כפרויקט גמר.
יואב גולן
קורות חייו
באוגוסט 1973, כחודשיים לפני פרוץ מלחמת יום הכיפורים הועלה יואב לדרגת רס"ן ומונה לקצין האג"ם של חטיבת גולני.. בשבת 6 באוקטובר 1973, בעת שמח"ט גולני עלה לגולן לסיור מפקדים, עסק יואב בגיוס החטיבה בכלל זה יחידות המילואים שלה במפקדת החטיבה במחנה בן-עמי. בערב הצטרף לקבוצת הפקודות לקראת החבירה עם מוצב החרמון שנערכה במשטרת ראש פינה. בימים 11-7 באוקטובר 1973 סייע למח"ט גולני לנהל את קרבות הבלימה בצפון רמת הגולן.
פרנץ החמישי, דוכס מודנה
ביוגרפיה
בשנת 1846 מת אביו פרנץ הרביעי, דוכס מודנה, ופרנץ עלה לשלטון במקומו. בשנת 1847 מתה מארי לואיז, דוכסית פארמה, ופרנץ ירש ממנה את אזור גואסטלה. במהלך מהפכות אביב העמים בשנת 1848, נאלץ פרנץ לברוח מהדוכסות, והוא חזר אליה רק שנה לאחר מכן בסיוע אוסטרי. בשנת 1855 הקים פרנץ את מסדר נשר אסטה, והעמיד את עצמו כריבון המסדר.
רוברט לינדזי (שחקן)
קריירה
ב-1984 שיחק במחזמר עטור השבחים "Me and My Girl" בתפקיד בילי סניבסון, שהועלה מחדש בלונדון ועליו זכה בפרס אוליבייה לשחקן הטוב ביותר במחזמר. בהמשך הועלה המחזה בברודוויי וזיכה את לינדזי בפרס טוני. בשני המקרים הוא התמודד מול שחקנים במחזמר "עלובי החיים".
ההצלחה של לינדזי בברודוויי ובווסט אנד הובילו ב-1989 לליהוקו בתפקיד הראשי בסרט "Bert Rigby, You're a Fool", שלא נחל הצלחה קופתית. תפקידו הבא היה בשנת 1990 בסרט "Strike It Rich" שביים ג'יימס סקוט וכיכבו בו מולי רינגוולד וג'ון גילגוד. הוא המשיך להצליח גם בטלוויזיה וכיכב בסדרת הקומדיה השחורה "G.B.H" מאת אלן בליסדייל. על תפקיד זה זכה לינדזי בפרס באפט"א לטלוויזיה. ב-1995 שיחק בסדרה נוספת של בליסדייל "Jake's Progress" לצדה של ג'ולי וולטרס, כשהם מגלמים זוג המתקשה להתמודד עם ילד "קשה". שתי הסדרות שודרו בערוץ 4, כמו גם הסיטקום "Nightingales" בו שיחק בשנים 1990 עד 1993, ושבו הופיעו גם דייוויד תרלפול וג'יימס אליס.
בנואה לקונט
הניסיון לחצות את האוקיינוס השקט והשחייה לאי הפלסטיק
ב-5 ביוני 2018 יצא לקונט לדרך מקאנטו שביפן כאשר המטרה היא שחייה למרחק של כ-8900 קילומטר עד לקליפורניה, במהלך המסע אסף הצוות דוגמיות רבות של פלסטיק על מנת להעלות את המודעות לזיהום האוקיינוס, לאחר כחודש וחצי של שחייה החליט הצוות לחזור ליפן עקב נזקים משמעותיים לספינה בעקבות סופות והוריקנים בים, לאחר ביצוע תיקונים יצא הצוות בשנית לים לאותה הנקודה בה עצר לפני החזרה ליפן ולקונט שב לשחות ברציפות עוד 115 ימים עד להוואי אז ביצע הצוות הפסקה בדומה למסע הראשון ולאחריה המשיך הצוות עד לאזור המכונה אי הפלסטיק, נקודה אליה מתרכז הפלסטיק הנסחף ברחבי האוקיינוס, לאחר ההגעה אל שולי האי ותיעוד המקום החליט הצוות לשוב להוואי עקב תנאי מזג האוויר הקשים והנזקים הקשים לספינה. בסך הכל שחה לקונט למעלה מ-3,000 ק"מ כאשר הוא מתכן להמשיך את המסע אם כי טרם ידוע תאריך ההמשך.
חדף לוטרה נימבה
גילוי הנימבה
הנימבה נתגלתה ונצפתה לראשונה בשנת  1954 בהר הנימבה הנמצא בין גבול של 3 מדינות: חוף השנהב, ליבריה וגינאה. אך רק בשנות ה-70 נמצא מספר מצומצם של עדויות על קיומה. מאז נעשו מאמצים להעריך את הגודל ואת המצב הבריאותי של אוכלוסיית הנימבות, אך משם שהן מעטות ועקב היותן חמקמקות לא ניתן להעריכן באופן מדויק עד היום.
מזון
הנימבה היא חיה לילית, ערה בלילה וישנה ביום, עובדה המסייעת לה בהעלאת הסיכויים לחיפוש וציד מוצלחים. בשעת איום על ידי טורפים אחרים, יכולה הנימבה להישאר שקועה מתחת לפני המים כ- 10 דקות על ידי האטת קצב חילוף החומרים שלה.
תיאטרון היימרקט
מקורות והשנים הראשונות
תיאטרון היימרקט הראשון, או "התיאטרון הקטן", נבנה בשנת 1720 בידי ג'ון פוטר, נגר, על המגרש של "פונדק קינג'ס הד" בהיימרקט וחנות ברחוב סאפולק, שהייתה שייכת לאיזאק בליבורו, יצרן נשק, ונודעה בשלט שעליו תותח ורובה. בניית התיאטרון עלתה 1000 ליש"ט, ועוד 500 ליש"ט הוצאו על עיצוב פנימי, תפאורות ותלבושות. התיאטרון נפתח ה-29 בדצמבר 1720 במחזה צרפתי La Fille a la Morte, ou le Badeaut de Paris בביצוע להקה, שנודעה בהמשך כ"קומיקאים הצרפתים של הוד מעלתו הדוכס ממונטגיו". הספקולציה של פוטר נודעה בשם "התיאטרון הצרפתי החדש".
מכ"ם
היסטוריה
ברית המועצות ערכה סדרת ניסויים בתחום המכ"ם החל משנת 1934 אך למרות הישגים תאורטיים ומספר מערכות שנבנו בסמוך לפריצת מלחמת העולם השנייה לא הייתה בידי הצבא האדום מערכת מכ"ם ראויה לשמה. המערכת המבצעית הראשונה הייתה RUS-1, ממנה נבנו 45 יחידות שלא הוכיחו עצמן במהלך המלחמה. רק בשנת 1945, לאחר כניעת גרמניה הנאצית, הכניס הצבא האדום לשירות את מערכת P-3 – מכ"ם גילוי אווירי המבצעי הראשון.
שימוש באפקט דופלר
משוואת הפעולה הבסיסית של המכ"ם לא מביאה בחשבון החזרי רקע. מכיוון שחוץ מהאונה הראשית של האנטנה, ישנן "אונות צד", כלומר, שידור וקליטה מתקבלים לאו דווקא מהכיוון הראשי אליו האנטנה תוכננה – המכ"ם קולט רעשי רקע שמקורם בדרך כלל מהקרקע גם כאשר הוא "מסתכל" לכיוון אחר מהקרקע באונה הראשית שלו.
הפרעות רקע
SNR מוגדר כיחס בין עצמת האות הרצוי לעצמת הרעש בתוך אות נתון. הוא משווה עצמת האות הרצוי לרמת רעש הרקע הקיימת, כגון רעש אטמוספירי ורעש פנימי של המקלט. ככל שה־SNR גבוה יותר, כך גבוהה יכולתו לבודד את האות הרצוי מהאותות האחרים.
מכ"ם התרעה/גילוי/בקרה אווירית
תפקיד מכ"ם זה לגלות מטוסים במרחב אווירי נתון. מכ"ם כזה יהיה תמיד מכ"ם שסורק את כל המרחב (בדרך כלל בעל אנטנה מסתובבת). מכ"מי גילוי ובקרה אווירית קיימים בכל שדות התעופה על מנת לספק יכולת בקרה אווירית למטוסים הנוחתים והממריאים מהשדה. מכ"מי התרעה בדרך כלל בעלי אנרגיה גבוהה וטווח גדול, משמשים להתרעה מפני חדירה אווירית למרחב.
מכ"ם מוטס
מכ"ם שמורכב על כלי־טיס. קיים ברוב מטוסי הקרב, ובנוסף במטוסי נוסעים חדישים. שונה מאוד ממכ"ם קרקעי באופי העבודה ובאילוצים טכניים (משקל קטן, הספק נמוך).
מכ"ם לגילוי מטרות נעות – (GMTI (Ground Moving Targets Indication
אחת המשימות העיקריות של צבאות, היא היכולת לתת התרעה מוקדמת על כוחות עתודה המוזרמים אל חזית הלחימה. לצורך זה בעיקר, בחלק מהמכ"מים המוטסים ישנו מצב פעולה ייעודי שתכליתו לתת חיווי על מטרות נעות על הקרקע. משימה זו היא משימה לא פשוטה למכ"ם מכיוון שבהגדרה, המשימה מתבצעת כאשר האונה הראשית של המכ"ם מסתכלת אל הקרקע ובטווח שבו מצפים למצוא מטרות. מימוש מוצלח של מצב זה מחייב לכן יכולת הפרדה טובה מאוד בתדר כדי מצד אחד "לנקות" את רעשי הקרקע ומצד שני, להצליח לבודד מטרות נעות כמו טנקים בנסיעה. פרמטר מרכזי לאיכות של מצב זה היא המהירות המינימלית שבה עדיין ניתן לגלות מטרה נעה. נכון ל-2014, קיימות מספר תוכניות פיתוח שתכליתן לשלב מצבי "מכ"ם מפתח סינתטי" ביחד עם מצבים ייעודיים לזיהוי מטרות נעות כך שניתן יהיה לקבל את "תמונת הקרב הקרקעי", הן בהיבטי מיפוי והן בהיבטי מטרות נעות - על גבי אותה תצוגה. מכיוון שהמכ"ם עובד גם "דרך" עננים נכון לייחס לאפשרויות אלה חשיבות רבה. לארצות הברית ישנו מטוס ייעודי לצורך זה JSTARS.
O Ewigkeit, du Donnerwort, רי"ב 20
היסטוריה
באך החל את עבודתו במאי 1723 וקנטטה מס' 75 היא הקנטטה הראשונה אותה ביצע במסגרת תפקידו בעיר, לכבוד יום ראשון שלאחר חג השילוש הקדוש. במשך חייו הוא הלחין קנטטה עבור כל יום ראשון או חג בשנה, ומכיוון שבמועד זה הוא השלים שנה בעבודתו בלייפציג, מקובל להחשיב את קנטטה מס' 20 לקנטטה הראשונה במחזור הקנטטות השני.
כושן רשעתים
בסדר עולם נכתב שבזמנו של כושן רשעתיים התרחשו אירועי פסל מיכה ופילגש בגבעה.
הצעות לזיהוי כושן רשעתיים
ייתכן אם כן ש'כדשמן-חרב' מלך הכשים שלחם בשבטי השותו הנודדים הוא כושן רשעתיים מלך ארם נהריים שלחם בשבטי ישראל בדור ההתנחלות.
יובל סטופל
קריירה מוזיקלית
בין ספטמבר 2020 למאי 2021 שפט בתוכנית הריאלטי החרדית - "הקול הבא".
חיים אישיים
סטופל נשוי למיכל ולהם ארבעה ילדים. מתגורר בפתח תקווה.
זכויות להט"ב בהוואי
חוקי הוואי אוסרים אפליה על רקע נטייה מינית או זהות מגדרית במקומות עבודה, בדיור ובכל התחומים האחרים. כמו כן, טיפולי המרה אינם חוקיים עבור קטינים.
יחסי צרפת–קמרון
היסטוריה
החל משנת 1955 החל ארגון בשם UPC (ראשי תיבות של: Union of the Peoples of Cameroon), שזה מכבר הוצא מחוץ לחוק בעוון פעילויות שנחשבו חתרניות, לפעול בגלוי וביתר שאת למען עצמאותה של קמרון הצרפתית. רוב הפעילים בו, וגם הבולטים שבהם נמנו על קבוצות הבאמילקה (Bamileke) והבאסה (Bassa) - שתיים מהקבוצות המרכזיות באוכלוסייה השחורה של קמרון. עם זאת, פעילויות המרד והמחאה התפשטו לכל הארץ, והמרד, למרות שדוכא לקראת סוף שנות החמישים, גבה קורבנות רבים והעלה את עניין העצמאות למודעות הציבורית וברמה מסוימת גם למודעות הבינלאומית. אין סטטיסטיקות מהימנות לחלוטין אשר למספר הקורבנות שנפלו בפעילויות הדיכוי אך לכל הפחות מדובר באלפים ולכל המרבה בעשרות ואף מאות אלפים. החל משלב זה נעשתה תנועת העצמאות לגורם שאין להתעלם ממנו בזירה הפוליטית.
זכויות להט"ב בהוואי
בעקבות יחסה הליברלי של המדינה ושל תושביה כלפי להט"בים, מושכת הוואי תיירים רבים מהקהילה הגאה בכל שנה.
יחסי טובה הדדיים
החל משנת 1997, מדינת הוואי מאפשרת לזוגות חד־מיניים להירשם בהסדר "יחסי טובה הדדיים", כתחליף לנישואים. הסדר זה מעניק לזוגות חד־מיניים חלק מהזכויות המוענקות לזוגות נשואים, כולל זכויות ירושה, ביטוח בריאות, פנסיה, ביקורים בבתי חולים ובבתי סוהר וכן הטבות לעובדים בעבודות ממשלתיות של המדינה.
איחוד אזרחי
בנובמבר 2010 ניצח המועמד הדמוקרטי, ניל אברקרומבי, בבחירות למושלות הוואי. אברקרומבי הביע תמיכה בהצעת החוק שנועדה לאפשר איחוד אזרחי לזוגות חד־מיניים, מה שהוביל להעלאת ההצעה מחדש בתחילת שנת 2011.
השפעה כלכלית
בסוף שנת 2015 הוערך הרווח הכלכלי השנתי של נישואים חד־מיניים בהוואי ב־26.6 מיליוני דולרים.
אימוץ והורות
מדינת הוואי מאפשרת לכל הזוגות, כולל זוגות חד־מיניים, לאמץ ילדים. גם יחידים יכולים לאמץ ילדים, וניתן לאמץ את הילד של בן או בת הזוג.
דעת קהל
אותו הסקר מצא ש־74% מתושבי הוואי תומכים בחוקים האוסרים אפליה על רקע נטייה מינית או זהות מגדרית, בעוד ש־13% מתנגדים לחוקים כאלה. זאת ועוד, הסקר מצא ש־54% מהתושבים סבורים שאין לאפשר לעסקים לסרב להעניק שירותים להומוסקסואלים וללסביות מטעם אמונה דתית, בעוד ש־35% סבורים שיש לאפשר לעסקים לעשות זאת.
שלמה ארוך
דריכת כוכבו כמתאגרף
שלמה ארוך החל להתאגרף בילדותו. בגיל 14 ניצח את בקרב החובבים הראשון שלו, במועדון הספורט היהודי מכבי סלוניקי. עד הגיעו לגיל 17 ארוך ניצח על 24 קרבות (שהוכרעו כולם בנוקאאוט) בדרך לזכייה בתואר אלוף יוון לשנת 1938 ואלוף הבלקן לשנת 1939 במשקל בינוני. בעת שירותו בצבא היווני, הצטרף לנבחרת האולימפית של יוון. שם העלה את מאזנו ל-27 ניצחונות ונותר בלתי מנוצח. ארוך נהג להילחם בעמידת "Southpaw" המסורתית לשמאליים. לדבריו, בשל סגנון הלחימה הקליל והזריז, כינויו בזירה היה "הבלרינה".
המשך חייו
ארוך פגש את מרתה לבית יחיאל, אף היא ניצולת שואה מסלוניקי. בשנת 1945 העפיל הזוג לארץ ישראל, שם התחתנו. לזוג נולדו ארבעה ילדים. לאחר עלייתו לישראל התגייס ארוך לצבא הגנה לישראל ולחם במלחמת העצמאות. הוא המשיך להתאגרף מפעם לפעם במסגרת חובבנית, אך לא חזר לפעילות מקצוענית. כפי הנראה, ב-1955 נחל את הפסדו היחיד בקריירה, כשהוכרע בסיבוב הרביעי על ידי מתאגרף איטלקי בקרב שנערך בתל אביב.
צ'וחה
צ'וֹחָה (בגאורגית: ჩოხა, באדיגית: Шыохь Цые, שוואח ציה, באזרית: Çerkezi çuxa, ברוסית: Черкеска, צ'רקסקה) הוא הלבוש הלאומי של הגברים הגאורגיים, שהיה בשימוש בגאורגיה מהמאה התשיעית ועד לשנות ה-20 של המאה ה-20.
כארתלי-קאחתי צ'וחה
הצ'וחה של כארתלי-קאחתי הוא ארוך יותר מהצ'וחה של חבסורתי ומעוצב כמשולש על החזה, כך שהבגד הפנימי שנקרא אחַלוּחי גלוי לעין. החלק התחתון הוא בדרך כלל חתוך בצדדים, ונהוג ללבוש אותם ללא חגורה. לצ'וחה של כארתלי-קאחתי יש שרוולים ארוכים בדרך כלל בצבעי שחור, אדום כהה וכחול.
גדוד צמרת 383
גדוד צמרת - אחד מתוך שלושה גדודי תקשוב מטכ"ליים באגף התקשוב תחת מרכז חושן.
שרמן מינטון
רקע משפחתי
מינטון רכש את השכלתו הבסיסית בבית ספר בו היו שני חדרים בג'ורג'טאון, עד להגיעו לכיתה ח'. כבר מגיל צעיר הוא נחשף לפוליטיקה. אביו לקח אותו לכמה עצרות פוליטיות, כולל הנאום שנשא ב-1895 מנהיג המפלגה הדמוקרטית ויליאם ג'נינגס ברייאן. אביו של מינטון היה פועל יום בקו הרכבת המהיר ניו אולבני וסנט לואיס. ב-1898 איבד האב את כושר עבודתו בעקבות מכת חום שלקה בה בעת עבודתו. משמעות הדבר שהאב לא יכול היה לעבוד, והמשפחה ירדה מנכסיה והייתה תלויה ביבול הדל של החווה הקטנה שהייתה בבעלותה. ב-1899 לקתה אמו של מינטון בסרטן השד. רופא נודד ניסה להסיר את הגידולים מגופה באפריל 1900 וביצע את הניתוח כשהיא שכבה על שולחן האוכל של המשפחה, אך במהלך ההליך היא נפטרה. מותה של אמו היה מכה נפשית לשרמן מינטון. לאחר מכן הוא סירב להגיע לתפילות בכנסייה ודיבר נגד האל, שאותו הוא האשים במותה של אמו. בדצמבר 1901 נישא אביו של מינטון בשנית לשרה מונטגיו.
כאשר גדל מינטון הוא החל להסתבך בצרות עם אנשים בשכונת מגוריו. ב-1904 הוא נעצר על כך שלא ציית לצו שאסר על רוכבי אופניים לרכב על המדרכה. הוא הובא בפני שופט שלום ונקנס בסכום של שלושה דולר. לתקרית זו הייתה בהמשך השפעה על שינוי נקודת המבט שלו על החיים ועוררה בו את הרצון להיות עורך דין. כדי להשיג מטרה זו, וכדי לעזור בפרנסת משפחתו, הוא נסע עם אחיו הגדול הרברט לפורט וורת', טקסס כדי לעבוד בחברת סוויפט לאריזת בשר. אביו ואחיו הקטנים הצטרפו אליהם עד מהרה לאחר שהכנסתם של מינטון ושל אחיו הייתה מספקת כדי לכסות את הוצאותיהם. לאחר שחסך מספיק כסף כדי שהמשפחה תעבור לבית חדש, השאיר מינטון את משפחתו בטקסס ושב לאינדיאנה כדי ללמוד בבית ספר תיכון.
הוועדה לחקר השדולות
מינטון ניסה שוב לחשוף את מה שהוא ראה כשליטה הרפובליקנית באמצעי התקשורת. הוא הוביל את הוועדה לבחור כמטרה עיתון בעל תפוצה ארצית, Rural Progress. מינטון האשים את המוציאים לאור של העיתון על קבלת כספים באופן בלתי ראוי מתאגידים ואת עורכי העיתון על השפעה בלתי הוגנת כתוצאה מקבלת כספים אלו. בעל העיתון מאוריב ו. רנולדס, זומן לשימוע בפני הוועדה, בו מניטון דרש ממנו לדעת מדוע הוא קיבל כספים מתאגידים. כאשר ביקש רנולדס ממנהל העיתון דר' גלן פרנק, לסייע לו להשיב על השאלות, החלו מינטון והסנאטורים הדמוקרטים בוועד להשתיק את פרנק. כאשר הוא אמר שהכספים מהתאגידים היו תשלומים על פרסומים בעיתון, הכה מינטון בפטישו וצעק, "אין בכוונת וועדה זו להתיר לך לעשות שימוש בפורום זה כדי לפרסם את השקפותיך הרפובליקניות".
הרפורמה בבית המשפט העליון
ב-1936 פסק בית המשפט העליון של ארצות הברית שחוק ההסדר החקלאי נוגד את החוקה. בפעם הראשונה נשא מינטון נאום שבו הוא מתח ביקורת על בית המשפט על עקיפת רצונו של הקונגרס. הוא האשים את בית המשפט על כך שהרשה לעצמו להיות מושפע ממניעים פוליטיים ולא מהחוק. בתגובה לפסיקת בית המשפט, החל מינטון לנסח הצעת חוק שתאפשר לבית המשפט להכריז על חוק כנוגד את החוקה רק אם שבעה מתוך תשעת השופטים יתמכו בהחלטה. בפברואר 1937 לפני שהגיש מינטון את הצעת החוק, הציג הנשיא רוזוולט תוכנית משלו לטיפול בבית המשפט העליון. רוזוולט הציע הוספת שופטים נוספים לבית המשפט וקביעת גיל פרישת חובה. השינויים היו אמורים לאפשר לו למנות שופטים כך שייווצר רוב שיגלה יותר אהדה לסדר היום שלו, ויבטיח שלא ייפסלו החוקים שיועברו על ידי מפלגתו.
מינטון קיבל איומים על חייו בצורת קליע רובה בתוך מעטפה שנשלחה אליו עם הודעה שבה הציעו לו לא להצביע בעד הצעת החוק. דמוקרטים רבים, מתוך חשש שלא יעלה בידם להיבחר מחדש, הצטרפו לרפובליקנים והפילו את הצעת החוק. מינטון לא היה מאושר מהפלת החוק והדבר עלה לו בתמיכת מצביעיו, אך כתוצאה מהקשר ההדוק שלו להצעת החוק ועם מנהיגי המפלגה, הוא זכה להשפעה חזקה יותר בה.
הניסיון להיבחר מחדש לסנאט
המועמד הרפובליקני לנשיאות, ונדל וילקי, היה גם הוא בן אינדיאנה, ומינטון התמודד עם אתגר קשה לזכות בבחירה מחדש. הוא התייחס לווילקי כ"חנפן כלפי העשירים והמפורסמים". וילקי מעולם לא הגיב להתגרויותיו של מינטון, והשאיר ליריבו של מינטון בבחירות לסנאט, ריימונד ויליס, להגיב על תקיפותיו של מינטון. ויליס התמודד בבחירות לסנאט שנתיים קודם לכן, אך הובס על ידי הדמוקרט פרדריק ואן נויס. ויליס מצא פגמים במינטון בשל שורה של נושאים, אך התמקד בצעדי החקיקה שמינטון תמך בהם בעת כהונתו בסנאט. ויליס טעם שרבים מצעדי חקיקה אלו נגדו את החוקה ושעמדותיו של מינטון גרמו נזק לאומה. מינטון הגיב בציון קשריו של ויליס לתאגידים עשירים והאשים אותו בכך שלא דאג לאנשים. מערכת הבחירות של מינטון התמקדה בהישגי הניו דיל. הוא טען שהכנסות החקלאים באינדיאנה הוכפלו מאז 1932, ושם דגש על העברת חוקי הפנסיה. תמיכתו בגיוס חובה ובהכנות צבאיות לקראת המלחמה הממשמשת ובאה הוכחו כלא פופולריות בקרב קהל המצביעים ועלו לו בתמיכה משמעותית, אך על פי ההיסטוריון ויליאם רדקליף, היה זה מעמדו של וילקי כ"בן המועדף", שהוביל רבים מאזרחי אינדיאנה להצביע לרפובליקנים, שהוכח כגורם המכריע בבחירות. על אף מערכת הבחירות הנמרצת של מינטון, הוא הפסיד בבחירות לוויליס בהפרש של 5,179 קולות מתוך 1.5 בעלי זכות הבחירה.
שופט בדעת המיעוט
ב-7 בספטמבר 1956 הודיע מינטון לנשיא אייזנהאואר על כוונתו לפרוש. בהודעה הוא ציין ביובש את רצונו לפרוש על פי החוק. אייזנהאואר השיב בהודעה קצרה שבו הוא איחל למינטון פרישה מאושרת. אף על פי שהוא לא הודיע על כך לנשיא, הודיע מינטון לחבריו בבית המשפט שמשימותיו עלו לו בבריאותו. האנמיה ממנה סבל החמירה יותר ויותר, וגרמה לו לאיטיות פיזית ומנטלית. כהונתו של מינטון הסתיימה ב-15 באוקטובר 1956, לאחר 7 שנים ו-3 ימים של כהונה בבית המשפט. במקומו מונה ויליאם ברנן.
NeXT
NeXT הייתה חברת מחשבים אמריקאית שפיתחה וייצרה סדרות של תחנות עבודה ממוחשבות, המיועדות למוסדות השכלה גבוהה ולעסקים. מרכזה היה ברדווד סיטי בקליפורניה. החברה התפרקה ב-1996 לאחר שנקנתה על ידי חברת אפל.
נעדר (סרט)
תקציר העלילה
צ'ארלס הורמן (ג'ון שיאה) הוא עיתונאי אמריקאי צעיר המתגורר עם אשתו בת' (סיסי ספייסק) בסנטיאגו דה צ'ילה. הם נמצאים בחברה של עיתונאים אמריקאים הכותבים לעיתונים אמריקאיים בעלי נטיות שמאלניות.
הם מקבלים אישור להיכנס לאצטדיון הלאומי של צ'ילה בו נמצאים אלפי עצורים. הם קוראים לצ'ארלס ברמקול אך ללא תשובה.
הגופה מוטסת מסנטיאגו לארצות הברית רק כעבור שבעה חדשים כדי שאי אפשר יהיה לבצע בה נתיחה שלאחר המוות. בסוף הסרט נאמר שהורמן הגיש 11 תביעות נגד הממשלה בארצות הברית אך כולן נדחו בגלל חיסיון וכי עד היום לא הודתה ארצות הברית על התערבותה בהפיכה.
רמון קלדרה
ברצלונה
בעונת 1986/1987 הפך לתקופה מסוימת לשחקן מחליף, שעולה לשחק במחצית השנייה. במשחק מול אתלטיקו מדריד ב-17 בדצמבר 1986 נכנס כמחליף, כשקבוצתו בפיגור 0–1, וכעבור 10 דקות הבקיע שער שוויון. לאחר מכן שב לפתוח בהרכב. הוא פתח בשני משחקי רבע גמר גביע אופ"א מול דאנדי יונייטד ואף הבקיע שער בגומלין, אך ברצלונה הודחה מהטורניר בשל הפסדים בשני המפגשים מולה. ברצלונה סיימה בליגה פעם נוספת במקום ה-2, לכך תרם קלדרה 4 שערים ב-33 הופעות. לאחר מספר הפסדים בתחילת העונה הבאה פוטר ונבלס והוחלף על ידי לואיס אראגונס. קלדרה שיחק לסירוגין כשחקן הרכב ומחליף. ברצלונה הגיעה פעם נוספת לרבע גמר גביע אופ"א, שם הודחה על ידי באייר לברקוזן, ובליגה, בה התקשתה לאורך כל השנה, הגיעה למקום ה-6 בלבד. קלדרה ערך 28 הופעות בליגה במהלך העונה והבקיע פעמיים. למרות חוסר ההצלחה בליגה, הצליחה ברצלונה לזכות בגביע הספרדי, הודות לניצחון 0–1 במשחק הגמר מול ריאל סוסיאדד, בו נכנס קלדרה כמחליף בדקה ה-56.
רומן כצמן
קורות חיים
רומן כצמן נולד בעיר ז'יטומיר שבאוקראינה ב-26 בנובמבר 1969. לאחר שסיים את לימודיו התיכוניים בשנת 1986, למד הנדסת מכונות במוסקבה (MASI) ושירת בצבא הסובייטי. בנובמבר 1990 עלה לישראל. בשנת 1991 החל לימודי תואר ראשון באוניברסיטת בר-אילן, במחלקה לספרות משווה. בשנת 1999 קיבל תואר דוקטור (בציון מעולה). נושא הדוקטורט: "מיתופואסיס: תאוריה, שיטה וישום במבחר היצירות של פיודור מיכאילוביץ' דוסטויבסקי ושמואל יוסף עגנון". משנת 2000 מלמד במחלקה לספרות עם ישראל באוניברסיטת בר-אילן. משנת 2016 – פרופסור מן המניין במחלקה זאת. בשנים 2014 - 2017 כיהן כראש המחלקה. משנת 2020 מכהן כראש המגמה לספרות יהודית-רוסית באוניברסיטת בר-אילן.
תחומי מחקר
הספר Nostalgia for a Foreign Land שראה אור בשנת 2016 מוקדש לחקר הספרות הישראלית בשפה הרוסית של עולי שנות ה-90 וה2000. במרכז הדיון - דינה רובינה, מיכאיל יודסן, נקודא זינגר, יליזבטה מיכייליצ'נקו ויורי נסיס. כמו כן, ראו אור מאמרים על סופרים נוספים שכתבו או כותבים ברוסית בישראל: דניס סובולב, אלכסנדר גולדשטיין, אברהם ויסוצקי. מתפרסמות רצנזיות ומאמרים במדור הקבוע בכתב העת הישראלי ברוסית "ארטיקל".
אקורוס (סמור)
אקורוס (שם מדעי: Ekorus) הוא סוג נכחד של יונק טורף ממשפחת הסמוריים אשר חי במהלך סוף המיוקן לפני 6 מיליון שנה בקניה. המאובנים שלו התגלו ב-2003 ובסוג נכלל מין יחיד.
מינסק ארנה
בארנה זו צולמה סצנת הסיום של הסרט אגדה מספר 17, כשמתחם הספורט מינסק-ארנה "גילם" את היכל הפורום המפורסם במונטריאול.
קלוב התעופה לישראל
הגמל המעופף
באירועי המכביה השנייה באפריל 1935 ארגן הקלוב הדגמה של הטסת טיסנים ותערוכת תמונות ושרטוטים של הלברשטט. במקביל, הגיעה קבוצה של חמישה דואים יהודיים שעלו ארצה מגרמניה עם שני דאונים לדאייה מתקדמת. החמישה ביקשו להשתתף באירועי 'המכבייה' בתחום התמחותם והציגו את הדאונים לקהל הרחב. נדב הבין כי מדובר באנשים עתירי-ידע בתחומי הדאייה, הטיס ואף הנדסה אווירונאוטית : "החלטנו להפעיל את כל האמצעים, כדי לרכוש את הקבוצה על דאוניה, לקלוב.", כך אמר, ואכן בסופו של משא-ומתן הצטרפו חמשת הדואים לקלוב.